Tālis Juhna
Tālis Juhna (dzimis 1972. gada 22. janvārī) ir latviešu inženierzinātnieks ar specializāciju ūdens kvalitātē un pārvaldībā, augstskolas pasniedzējs (profesors no 2002. gada), Latvijas Zinātņu akadēmijas akadēmiķis, Dr. sc. ing. Viņš ir pašreizējais Rīgas Tehniskās universitātes (RTU) rektors. T. Juhna absolvējis RTU, doktora grādu ieguvis Zviedrijā, Lūleo Tehnoloģiju Universitātē. No 2002. gada bijis dažādos amatos RTU — gan kā profesors, gan zinātņu prorektors. 2023. gadā ievēlēts par RTU rektoru, stājoties Leonīda Ribicka vietā.